Երրորդ դասն է: «Անոնք չգտան Յիսուսը»: Զգո՜ւշ: Դժբախտաբար այսպիսի նոյն ու նմանատիպ դէպքեր պատահած են: Թորինօ, Սալեզեան միաբանութեան հիմնադիրը` Սուրբ Յովհաննէս Պոսքօ (1815-1888), կորսնցուց իր սիրասուն ու սրբակեաց սանը` Տոմինիկոս Սաւիոն (15 տ.): Վիեննա, 1919-ին, Մխիթարեան միաբանութիւնը ապրեցաւ ողբերգութիւնը, երբ իր երիտասարդ ուխտեալներէն մէկը ջրահեղձ եղաւ Դանուբ գետին մէջ: Վիեննա, 1974-ի Մայիսին, ճիշդ քառասուն տարիներ առաջ, այս օրերուն, սիւնակագիրս իբրեւ փոխտնօրէն դպրեվանքին` կղերացու ժառանգաւորներէն երեք պատանի աշակերտներ աչքիս առջեւ միատեն պիտի կորսնցնէի անոնց մարզասրահի լողաւազանին խորութեան մէջ…